Gøril Emilie Hellen

Gøril Emilie Hellen (født 1966) er en norsk forfatter som bor i Sandefjord. Hun vokste opp i Trondheim og har mellomfag i drama, film og teater fra NTNU. Hun er også utdannet journalist fra Universitetet i Nordland og har jobbet som frilansjournalist i en årrekke. Hellen har også vært ansatt i mediebyrå og hun har skrevet tekster til TV2 sin serie Hotel Cæsar.

Hun debuterte med romanen Veien over klippene som kom ut på Gyldendal i 2013. Ideen til romanen kom da hun var på bryllupsreise til Liguriakysten i Italia i 2006. I 2019 kom hennes andre bok, Portnerboligen. Den kom på Cappelen Damm  og handler om lobotomi. Her er handlingen lagt til Trondheim sykehus, nåværende St. Olavs hospital.

Bibliografi 
Veien over klippene. Roman Gyldendal 2013
Portnerboligen. Roman Cappelen Damm 2019

Referanser

Eksterne lenker 

Norske forfattere
Personer fra Trondheim kommune
Fødsler i 1966